गले में दर्द के अधिकतर मामले वायरल इंफेक्शन की वजह से होते हैं। जिसका इलाज एक निश्चित अवधि तक जारी रहता है। तब तक के लिए आप गले के दर्द से राहत पाने के लिए आईब्रूफिन जैसी ओवर द काउंटर दवाइयों का सेवन कर सकते हैं। इनका सेवन करने से गले के अंदर की सूजन और खुजली से राहत मिल जाती है।
हाइड्रेट रहने से मिलेगी गले के दर्द से राहत
गला खुश्क होने की वजह से गले में दर्द की समस्या हो सकती है। जिससे छुटकारा पाने के लिए आपको अपने शरीर को हाइड्रेट रखना चाहिए। हाइड्रेट रखने के लिए आप खूब पानी पिएं और इसके अलावा चाय भी पी सकते हैं। इसके अलावा, कैफीन या शराब का सेवन करने से गले की खुश्की बढ़ सकती है।
और पढ़ें : Leg Pain: टांगों में दर्द क्या है? जानें इसके कारण, लक्षण और उपाय
स्टीम शॉवर से मिलेगा गले में दर्द से छुटकारा
अगर आपके पास ह्यूमिडिफायर नहीं है, तो आप स्टीम शॉवर लेकर राहत पा सकते हैं। स्टीम शॉवर में गहरी-गहरी सांस लें, जिससे आपके गले के सूजन, खुजली और दर्द में राहत मिलती है।
गले के कंजेशन (Throat Congestion) के लिए तकिए का इस्तेमाल
अगर आपके गले के दर्द के साथ कंजेशन भी हो रहा है, तो सोते हुए अपने सिर के नीचे एक्सट्रा या दो तकिए लगा सकते हैं। जिससे आपको कंजेशन के दौरान सांस लेने में आसानी होगी।
गले में बैक्टीरिया के लिए एप्पल साइडर विनेगर
अगर आपको बैक्टीरिया की वजह से गले में दर्द है, तो एप्पल साइडर विनेगर का इस्तेमाल करने से राहत मिल सकती है। इसमें मौजूद असेटिक एसिड बैक्टीरिया से लड़ने में मदद करता है। आप गले में दर्द के लिए एक कप गर्म पानी में एक बड़ी चम्मच एप्पल साइडर विनेगर को मिलाकर सेवन कर सकते हैं।
गले के दर्द के लिए मुलैठी
थ्रोट पेन से राहत पाने के लिए मुलैठी की जड़ का इस्तेमाल किया जा सकता है। जिसके एस्पिरिन दवाई जैसे गुण होते हैं। इसका उपयोग करने के लिए आप इसे गर्म पानी में उबालकर गरारे कर सकते हैं और इसकी चाय बनाकर भी सेवन कर सकते हैं। इसके साथ ही इसे चबाकर भी गले में दर्द से राहत पाई जा सकती है।
गले में खुजली (Throat Itching) के लिए नींबू पानी का इस्तेमाल
अगर आपके गले में खुजली और दर्द है, तो आप नींबू पानी का सेवन करके राहत पा सकते हो। क्योंकि, यह समस्या गले की नमी खो जाने की वजह से होती है और नींबू में विटामिन-सी और एंटीऑक्सीडेंट होते हैं। जो आपके शरीर द्वारा सलाइवा के उत्पादन को बढ़ा देते हैं और गले की खोई हुई नमी वापस आ जाती है।
गले के इंफेक्शन के लिए नारियल तेल
नारियल तेल के कई सारे स्वास्थ्य संबंधी फायदे होते हैं। एक स्ट़डी में पाया गया है कि, नारियल तेल का सेवन करने से सूजन और दर्द से राहत पाई जा सकती है। आप एक चम्मच नारियल तेल को गर्म चाय में मिलाकर या सूप में मिलाकर सेवन कर सकते हैं। इसके अलावा, आप एक चम्मच नारियल तेल को मुंह के अंदर रख सकते हैं और अपने आप गले में जाने दीजिए।
गले में सूजन के लिए चिकन सूप
चिकन सूप की मदद से आप गले की सूजन या दर्द में राहत पा सकते हैं। क्योंकि, चिकन सूप शरीर को गर्म रखकर हानिकारक बैक्टीरिया और वायरस को मारने में मदद करता है और सूजन भी घटाता है। इसका फायदा बढ़ाने के लिए आप इसमें लहसुन का उपयोग भी कर सकते हैं।
और पढ़ें : Joint Pain (Arthralgia) : जोड़ों का दर्द (आर्थ्राल्जिया) क्या है? जानें इसके कारण, लक्षण और उपाय
गले में दर्द के घरेलू उपाय में पेपरमिंट टी
गले में दर्द या थ्रोट पेन के घरेलू उपाय के लिए पेपरमिंट टी का सेवन किया जा सकता है। पेपरमिंट में एंटी-इंफ्लेमेटरी गुण होते हैं, तो आपके गले को राहत पहुंचाते हैं। इसके अलावा, यह प्राकृतिक रूप से कैफीन फ्री और स्वीटनर होता है।
गले में बैक्टीरिया के लिए दालचीनी
अगर आपके गले में बैक्टीरिया की वजह से दर्द होता है, तो आपके लिए दालचीनी का सेवन करना फायदेमंद हो सकता है। इसके लिए, आप बादाम दूध में दालचीनी का पाउडर मिलाकर गर्म करने के बाद सेवन करें। आपके गले में दर्द से राहत मिलेगी।
गले में दर्द या थ्रोट पेन होने पर डॉक्टर के पास कब जाएं?
आप थ्रोट पेन होने पर निम्नलिखित स्थितियों में डॉक्टर के पास जा सकते हैं। जैसे-
- 3 दिन से ज्यादा गले में दर्द होना।
- गले में गंभीर दर्द, सूजन, खराश या खुजली होना।
- 2 दिन से ज्यादा गले में दर्द के साथ तेज बुखार होना।
- अगर आपको अस्थमा, दिल की बीमारी, एचआईवी, डायबिटीज या गर्भवती होने पर गले में दर्द होने लगे।
- गले में दर्द के साथ जोड़ों में दर्द होना।
- गले में दर्द के साथ मसल्स में लंप बनना।
- गले में दर्द के साथ निगलने, सांस लेने और मुंह खोलने में दर्द होना।
- गले के साथ कान में दर्द होना।
- गले में दर्द कई बार लेरिन्जाइटिस का लक्षण भी हो सकता है।
इन ऊपर बताई गई परेशानियों के साथ-साथ अन्य शारीरिक परेशानी महसूस होने पर डॉक्टर से सपंर्क करना लाभकारी होगा।
और पढ़ें : Knee Pain : घुटनों में दर्द क्या है? जानें इसके कारण, लक्षण और उपाय
गले में दर्द से बचाव (Sore Throat Prevention) करने के लिए क्या करें?
थ्रोट पेन का मुख्य कारण वायरस या बैक्टीरिया से इंफेक्शन होना होता है। जिसका बचाव संभव है। आप निम्नलिखित तरीकों से गले में दर्द की समस्या से बचाव कर सकते हैं।
- बीमार व्यक्तियों से दूर रहें।
- स्वस्थ खानपान करें।
- पर्याप्त तरल पदार्थ पीएं।
- पर्याप्त आराम करें।
- हाथ साफ रखें।
- अपना खाना, पानी या बर्तन इंफेक्शन से ग्रसित व्यक्ति के साथ साझा न करें।
- 6 महीने से बड़े हर व्यक्ति को हर साल फ्लू वैक्सीन लगवाएं।
- खांसी या छींक आने की स्थिति में हाथों को साफ रखें।
- खांसते या छींकते समय नाक और मुंह पर रूमाल रखें।
- सार्वजनिक पानी पीने की जगह को सीधा मुंह से न छुएं।
- अगर साबुन या पानी उपलब्ध नहीं है, तो कीटाणुओं को मारने के लिए सैनिटाइजर का इस्तेमाल करें।
इन ऊपर बताये गए टिप्स को फॉलो कर गले में होने वाले दर्द या गले की खरास की परेशानी से बचा जा सकता है।
अगर आप गले में दर्द की परेशानी महसूस कर रहें हैं या इससे जुड़े किसी तरह के कोई सवाल का जवाब जानना चाहते हैं तो विशेषज्ञों से समझना बेहतर होगा। हैलो हेल्थ ग्रुप किसी भी तरह की मेडिकल एडवाइस, इलाज और जांच की सलाह नहीं देता है।